Σε εφιάλτη μετατράπηκε ο γάμος ενός ζευγαριού στην Πάτρα, καθώς δέκα προσκεκλημένοι έπαθαν τροφική δηλητηρίαση κατά την διάρκεια της δεξίωσης.

Όπως αναφέρει το nafpaktianews.gr, γνωστοί, συγγενείς και φίλοι άρχισαν να μην νιώθουν καλά στην γαμήλια δεξίωση με αποτέλεσμα όσοι ένιωθαν αφόρητους πόνους να μεταφερθούν στο νοσοκομείο και στο Κέντρο Υγείας της περιοχής. Όσοι μάλιστα δεν πήγαν στο νοσοκομείο, την «γλίτωσαν» με μικρότερους πόνους.

Οι ασθενείς διαγνώστηκαν με οξεία τροφική δηλητηρίαση ενώ κάποιοι πέρασαν όλο το βράδυ στο νοσοκομείο.

Σύμφωνα με το δημοσίευμα το κοτόπουλο ήταν αυτό που προκάλεσε την γαστρεντερίτιδα στους περισσότερους καλεσμένους.

Οι νιόπαντροι μετά το γλέντι πήγαν από το νοσοκομείο για να δουν πως είναι η κατάσταση των καλεσμένων.